طالبانو د پخواني وزیر د مړینې تصدیق کړی
په کال ٢٠١٠ کې ملا برادر د پاکستان په کراچۍ ښار کې نیول شوی وو. د ملا برادر په حقله وویل کیږي چې د ملا محمد عمر پسې هغه د طالبانو د دویمې شمیرې مشر وو
د افغانستان د طالبانو ترجمان د طالبانو د دفاع پخواني وزیر په پاکستاني زندان کې د مړینې تصدیق کړی دی. طالب ترجمان زبیح الله مجاهد د گل په ورځ وئیلي د طالبانو پخواني دفاع وزیر ملا عبیدالله اخوند کورنۍ ته وویل شوې اخوند د کال ٢٠١٠ م د مارچ په میاشت کې د کراچۍ په قید خانه د زړه د ناروغۍ په وجه مړ شوی دی. اخوند په کال ٢٠٠٧ کې نیول شوی وو. طالبانو وئیلي غواړي چې پاکستان ورته د اخوند د نیول کیدو مرگ په حقله تفصیلات ورکړي. افغان او امریکائي چارواکې وائي په کال ٢٠٠١ کې افغانستان کې د طالبانو د واک نسکوریدو ورستو زیاتره طالب مشرانو په پاکستان کې پناه اخستې ده او د کوټې شورا د لاندې يي خپل فعالیتونه جاري ساتلې دي. پاکستان په خپله خاوره د طالبانو د موجودگۍ خبره ردوي. خو د پاکستان د تردید پرتله، د طالبانو یو شمیر اهم مشران په پاکستان کې نیول شوې دي. د ملا عبیدالله اخوند په حقله رپورټونه وائي هغه په کال ٢٠٠٧ کې په کوټه کې نیول شوی وو. هم دغه رنگ په کال ٢٠١٠ کې ملا برادر د پاکستان په کراچۍ ښار کې نیول شوی وو. د ملا برادر په حقله وویل کیږي چې د ملا محمد عمر پسې هغه د طالبانو د دویمې شمیرې مشر وو. پاکستان د سعودي عربستان او د متحده عرب اماراتو په رنگ په هاغه یواځني دریو هیوادونو کې شامل وو چې افغانستان کې يي د طالبانو حکومت په رسمي توگه منلی وو. خو د کال ٢٠٠١ د سپټمبر په میاشت کې په امریکا کې د ترهگرۍ حملو ورستو، پاکستان طالبانو سره خپل سفارتي تعلقات قطع کړل او د ترهگرۍ خلاف د امریکې د جنگ مرسته يي ووکړه. خو ځنې تجزیه کار وائي افغانستان کې د خپل نفوذ د پاره پاکستان په خفیه توگه طالبانو سره خپل تعلق جاري ساتلی دی.